Herencio

O herencio ye o conchunto de propiedaz, dreitos y patrimonio deixatos dimpués d'a defunción d'una persona fisica. O mecanismo de transmisión de l'herencio, cuan se realiza en ausencia d'un testamento, se regula de forma chenerica en muitos codigos civils. En sentito estricto son as posesions que pasan de pais a fillos, cuan os primers mueren.

En Aragón ye tradición que o fillo gran sía o hereu u amo d'a casa y ye por ixo qui hereda as propiedaz y tierras d'o pai, tenendo un status superior a la resta d'os suyos chirmans. Os atros chirmans por un regular gosaban ir-se-ne ta un convento, a servir a l'exercito, como yernos ta atras casas u simplament se quedaban en a casa d'o chirmán como tions u marchaban como cabalers, tenendo siempre a posibilidat de poder tornan en un futuro.

En aragonés medieval yera común fer servir la parola heredamiento en cuenta de herencio. Francho Nagore Laín: Vocabulario de la Crónica de San Juan de la Peña (versión aragonesa, s. XIV), Universidat de Zaragoza, 2021, ISBN 978-84-1340-315-1, p.265

 Referencias 

 Veyer tamién 
 Lechitima.
 Impuesto sobre Succesions y Donacions.

 Bibliografía
Pirineos: Montañas Profundas, Ricardo Mur, Editorial Pirineo. ISBN 84-87997-53-8

Categoría:Dreito de succesions